Document ID: 31982R0563

31982R0563
L 067/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 563/82 НА КОМИСИЯТА
от 10 март 1982 година
относно определяне на подробни правила за прилагане на Регламент (ЕИО) № 1208/81 по отношение на установяването на пазарните цени на възрастните говеда на основата на скàлата на Общността за класификация на кланичните трупове на възрастни говеда
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Акта за присъединяване на Гърция,
като взе предвид Регламент (ЕИО) № 1208/81 на Съвета от 28 април 1981 г. относно определяне на скàла на Общността за класификация на кланичните трупове на възрастни говеда (2), и по-специално член 2, параграф 2, последната алинея, член 3, параграф 1 и член 4, параграф 3, втора алинея от него,
като има предвид, че Регламент (ЕИО) № 1208/81 предвижда постепенното въвеждане в рамките на Общността на система от котировки за кланичните трупове в рамките на Общността, с цел да се установят пазарните цени на говеждото и телешкото месо;
като има предвид, че за да бъдат получени сравними цени в рамките на Общността, е уместно да се направи отнасяне за определянето на пазарните цени на кланични трупове на възрастни говеда към добре определен етап от търговията и да се определят необходимите коригиращи фактори, нужни, за да се премине от представянето, използвано в някои държави-членки към референтното представяне на Общността;
като има предвид, че с цел да се осигури единна класификация на кланичните трупове на възрастни говеда в Общността, е необходимо да се уточнят определени правила за прилагане на системата за класификация, а именно да се въведе критерий за диференциране на категориите некастрирани мъжки животни;
като има предвид, че Управителният комитет по говеждо и телешко месо не е предоставил становище в определения от председателя му срок,
ПРИЕ НАСТОЯЩИЯ РЕГЛАМЕНТ:
Член 1
1. Пазарната цена, която следва да бъде установена на основата на скàлата на Общността за класификация на кланичните трупове на възрастни говеда, посочена в член 6, трета и четвърта алинея от Регламент (ЕИО) № 1208/81, е цената на доставяне в кланицата, без да са включени таксите, платена на доставчика за животното. Тази цена е изразена за 100 килограма тегло на кланичен труп съгласно референтното представяне, посочено в член 2, параграф 2 от същия регламент, претеглен и класифициран, докато е бил закачен на кука в кланицата.
2. Теглото, което се взема предвид е:
-
теглото на кланичния труп след охлаждане, или
-
теглото на още топлия кланичен труп, претеглен възможно най-бързо след клането на животното, като се извадят от това тегло 2 %.
3. В случая, когато представянето на кланичния труп, след претеглянето и класифицирането му, докато е бил закачен на кука, се различава от референтното представяне, теглото на кланичния труп се коригира чрез прилагането на коригиращите фактори, посочени в приложението. В този случай цената за всеки 100 килограма тегло на кланичен труп съответно се коригира.
Член 2
За целите на прилагането на член 3, параграф 1 от Регламент (ЕИО) № 1208/81 кланичните трупове на некастрираните млади мъжки животни на по-малко от 2 години се разграничават от тези от други некастрирани мъжки животни по степента на вкостеняване на продълговатите апофизи на гръбначните прешлени.
Крайните хрущялни части на продълговатите апофизи на първите девет гръбначни прешлени при младите некастрирани мъжки животни на възраст по-малко от две години не трябва да показват признаци на вкостеняване.
Член 3
Отстраняването на външната мазнина, посочено в член 4, параграф 3 от Регламент (ЕИО) № 1208/81, включва най-вече частичното почистване на тлъстините:
-
от бутовете, филето и средните ребра,
-
от широкия край на гърдите, външната ано-генитална област и опашката,
-
от вътрешната страна на бута.
Член 4
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 март 1982 година.

Labels: 2
17
7
3
6